
CONVOCATÒRIA PER A L’ATORGAMENT D'AJUTS INDIVIDUALS DEL SERVEI DE MENJADOR A LA LLAR D’INFANTS “VALLALTA” DE TITULARITAT MUNICIPAL DURANT EL CURS ESCOLAR 2024-2025.


Vist que el Ple de la Corporació en sessió ordinària de data 21 de setembre de 2015, va adoptar per unanimitat el següent acord:

Primer.- Aprovar inicialment les bases generals que consten a l’annex 1 d’aquest acord, com a normativa del marc general de les condicions per regular l’atorgament d'ajuts individuals del servei de menjador a les famílies amb fills/filles de 0-3 anys escolaritzats a la Llar d'infants municipal “Vallalta”.

Segon.- Sotmetre a informació pública, pel termini de vint dies hàbils, les bases generals, mitjançant edictes al Butlletí Oficial de la Província de Barcelona, a la pàgina web de l'ajuntament, i en el tauler d’anuncis de la Corporació, així com inserir al Diari Oficial de la Generalitat de Catalunya una referència d'aquest edicte. 

Tercer.- Determinar que un cop transcorregut l’esmentat termini d’informació pública, en cas de no haver-hi cap reclamació ni al·legació, l’acord d’aprovació inicial de les bases generals   esmentades esdevindrà definitiu, sense necessitat  d’acord exprés.

Vist que les bases es van publicar en el Butlletí Oficial de la Província de Barcelona de data 5 d’octubre de 2015, en el  Diari Oficial de la Generalitat núm. 6975  de data 14 d’octubre de 2015 i en el tauler d’anuncis de l’Ajuntament, no havent-se presentat cap al·legació contra l’esmentat acord del Ple de la Corporació esdevenint aprovat definitivament.

Vist que es considera procedent obrir la convocatòria per poder oferir ajuts  individuals del servei de menjador a les famílies amb fills/filles de 0-3 anys escolaritzats a la Llar d'infants municipal “Vallalta” per el curs 2024-2025.

Vist tot l’exposat,  el Ple de la Corporació, en sessió ordinària realitzada el dia 15 de juliol de 2024, va aprovar per unanimitat el següent acord:

PRIMER. OBRIR  la convocatòria per atorgar ajuts econòmics per minorar el cost de les despeses pel servei de menjador a les famílies amb fills/filles de 0-3 anys escolaritzats a la Llar d'infants municipal “Vallalta” pel curs 2024-2025.

SEGON.  PUBLICAR aquest acord en el Butlletí Oficial de la Província de Barcelona i en el tauler d’edictes de la seu electrònica de l’Ajuntament de Sant Iscle de Vallalta.

TERCER. INFORMAR que les Bases de la convocatòria són les aprovades pel Ple de la Corporació en sessió ordinària de data 21 de setembre de 2015.

QUART. INFORMAR  que l’import a concedir a cada alumne/a es determinarà de forma proporcional entre els/les sol·licitants, en relació als punts assignats.
L'import i percentatge dels ajuts econòmics que s'atorguin no excedirà, en qualsevol cas, del 50% del cost total del preu del menjador, establert per l’Ordenança Fiscal núm. 34 reguladora de la Taxa per la prestació del servei d’escola bressol, i amb el límit de la consignació pressupostària corresponent :

Exercici 2024: partida pressupostària 326 480.08 “Ajuts menjador per nens i nenes de 0 a 3 anys”.  L’import a disposar pel curs 2024-2025, període de setembre a desembre de 2024, ascendeix a 545,45 euros.
Exercici 2025: partida pressupostària 326 480.08 “Ajuts menjador per nens i nenes de 0 a 3 anys”.  L’import a disposar pel curs 2024-2025, període de gener a juliol 2025 ascendeix a 954,55 euros.





CINQUÈ. INFORMAR  que les sol·licituds s’hauran de presentar mitjançant medi normalitzat al registre general de l’Ajuntament de Sant Iscle de Vallalta. El termini per a la presentació de les sol·licituds serà d’un mes a comptar de l’endemà de la publicació de la convocatòria en el Butlletí Oficial de la Província de Barcelona. La sol·licitud incorporarà la documentació assenyalada en la base 6.1.

SISÈ. INFORMAR  que l'Alcaldia es l'òrgan competent per resoldre el procediment. La resolució, que haurà de ser motivada, s'haurà de pronunciar no només sobre les sol·licituds a les quals es concedeix ajut, sinó també sobre les sol·licituds que s'han de desestimar i les que s'han de tenir per desistides.
El termini màxim per resoldre i notificar la resolució del procediment és de tres mesos. El termini es computa a partir de la publicació de la corresponent convocatòria en el Butlletí Oficial de la Província de Barcelona.

La manca de resolució dins el termini indicat tindrà efectes desestimatoris.

SETÈ. INFORMAR  que contra aquest acord, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de la província de Barcelona, en el termini de dos mesos a comptar des del dia següent al de la seva notificació.
Alternativament, i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar des del dia següent al de la seva notificació.


L’alcalde
Eduard Turon Mainat

Sant Iscle de Vallalta, 23 de juliol de 2024



